**Likumprojekta „Grozījumi Elektroenerģijas tirgus likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Elektroenerģijas tirgus likumā” (turpmāk - Likumprojekts) sagatavots **atbilstoši** Deklarācijas par Laimdotas Straujumas vadītā Ministru kabineta iecerēto darbību (apstiprināta Saeimas 2014. gada 5. novembra sēdē) 53. punktam, kurā noteikts, ka samazināsim elektroenerģijas cenu negatīvo ietekmi uz energointensīvu eksporta uzņēmumu konkurētspēju.  Likumprojekts izstrādāts, pamatojoties uz Ministru kabineta 2013. gada 9. aprīļa sēdē izskatītā informatīvā ziņojuma „Rīcības plāns elektroenerģijas kopējās cenas pieauguma risku ierobežošanai” (TA-683, prot. Nr.18, 35. §) 1. pielikuma „Plānotā rīcība elektroenerģijas kopējas cenas pieauguma risku ierobežošanai” (turpmāk – Rīcības plāns) 4. punktā paredzētajiem pasākumiem par atsevišķu vēja elektrostaciju un hidroelektrostaciju atbalsta intensitātes un perioda izvērtēšanu elektroenerģijas kopējās cenas pieauguma risku ierobežošanai, kā arī uz Ministri kabineta 2013. gada 13. augusta sēdē izskatītā informatīvā ziņojumā „Komplekss risinājums elektroenerģijas tirgus problemātikai” (TA-2089, prot. Nr.44, 156. §) ietvertajiem un Ministru kabinetā atbalstītajiem risinājumiem, kas cita starpā paredzēja publiskā tirgotāja funkciju pildītāja maiņu un publiskā tirgotāja pienākumu maiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisijas 2013. gada 24. janvāra argumentētais atzinums pārkāpuma procedūras lietā Nr.2011/0261 nosaka, ka valsts tiesību aktos vēl nav transponēti Eiropas Parlamenta un Padomes 2009. gada 23. aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk - Direktīva 2009/28/EK) 2. panta j) daļas noteikumi, t.i. nav izcelsmes apliecinājuma definīcijas. Pārējās Direktīvas 2009/28/EK 2.panta j) daļas prasības pārņemtas šādos normatīvajos aktos:   * Elektroenerģijas tirgus likuma (turpmāk – ETL) 29.panta piektā daļa, 29.1 panta piektā daļa, 29.2 pants, 32.panta ceturtā daļa; * Ministru kabineta 2011. gada 22. novembra noteikumu Nr.900 „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus” 1., 2., 3., 4., un 7. punkts; * Sabiedrisko pakalpojumu regulēšanas komisijas padomes 2012. gada 8. februāra lēmums Nr.1/2 „Noteikumi par informāciju elektroenerģijas galalietotājiem”.   Tā kā enerģijas ražošanas koģenerācijas procesā nav saistīta tikai ar elektroenerģijas ražošanu termins „koģenerācija” tiek izslēgts no ETL, lai papildinātu Enerģētikas likumā esošos terminus.  Saskaņā ar Ministru kabineta 2009.gada 10.marta noteikumu Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – MK noteikumi Nr.221) 34.punktā, Ministru kabineta 2009.gada 16.marta noteikumu Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšana kārtību” (turpmāk – MK noteikumi Nr.262) 59.punktā un Ministru kabineta 2014. gada 21. janvāra noteikumu Nr.50 „Elektroenerģijas tirdzniecības un lietošanas noteikumi” (turpmāk – MK noteikumi Nr.50) 105.punktā noteikto pārvades sistēmas operators - AS „Augstsprieguma tīkls”, ir iesaistīts obligātās iepirkumu komponentes (turpmāk – OIK) iekasēšanā no elektroenerģijas pārvades sistēmai pieslēgtajiem lietotājiem, un pārvades sistēmas operatoram ir noteikts pienākums norēķināties ar publisko tirgotāju par lietotāju elektroenerģijas patēriņam atbilstošajām OIK neatkarīgi no tā, vai maksājums no elektroenerģijas lietotāja ir saņemts. Tas savukārt rada papildus finanšu risku un tādējādi var apdraudēt pārvades sistēmas operatora finansiālo stabilitāti un likumā noteikto funkciju sekmīgu un neatkarīgu izpildi, attiecīgi radot energoapgādes drošības riskus. Likumprojektā, precizējot regulējumu attiecībā uz pārvades sistēmas pakalpojumu tarifu, Sabiedrisko pakalpojumu regulēšanas komisijai tiek dotas tiesības iekļaut elektroenerģijas pārvades sistēmas pakalpojumu tarifos izmaksas, kas saistītas ar obligātās iepirkumu komponentes iekasēšanu, administrēšanu un norēķināšanās pienākuma izpildi ar publisko tirgotāju.  AS „Augstsprieguma tīkls” apgrozījums, kas saistīts ar MK noteikumu Nr.50 105.punktā noteikto pienākumu izpildi - OIK iekasēšanu no visiem elektroenerģijas galalietotājiem, gadā veido orientējoši 7 200 tūkst. EUR (600 tūkst. EUR mēnesī).  Līdz šim AS „Augstsprieguma tīkls” ir saņēmis visus OIK maksājumus no tiem elektroenerģijas galalietotājiem, kuri nav deleģējuši norēķinus elektroenerģijas tirgotājiem, tādējādi AS „Augstsprieguma tīkls” nav radušās papildu izmaksas, kas saistītas ar normatīvajos aktos noteikto pienākumu izpildi, un tieša ietekme uz elektroenerģijas pārvades sistēmas pakalpojumu tarifiem nav bijusi.  Tomēr, izvērtējot AS „Augstsprieguma tīkls” administrējamā OIK apjomu, kā arī AS „Augstsprieguma tīkls” pamatkapitāla apjomu 5 691 tūkst. EUR, secināms, ka minēto pienākumu izpilde var radīt AS „Augstsprieguma tīkls” finanšu riskus, no kuriem kā būtiskākais minams debitoru risks.  Likumprojektā ietvertie grozījumi ietekmi uz elektroenerģijas pārvades sistēmas pakalpojumu tarifiem atstātu gadījumā, ja kāds no elektroenerģijas galalietotājiem neveiktu OIK maksājumus AS „Augstsprieguma tīkls”, šādā gadījumā pārvadītās elektroenerģijas vienības cenas pieaugums vērtējams orientējoši 1% apjomā.  Ievērojot to, ka elektroenerģijas pārvades sistēmas pakalpojumu tarifi kopējā elektroenerģijas gala cenā, kura veidojas no elektroenerģijas cenas un sistēmas pakalpojumiem (pārvades un sadales) neveido būtisku daļu (orientējoši 10%), ierosinātie grozījumi ETL neatstātu būtisku ietekmi uz elektroenerģijas gala tarifiem, vienlaikus nodrošinot AS „Augstsprieguma tīkls” stabilitāti.  2013. gada 6. un 7. novembra ārkārtas sēdē Saeima pieņēma likumu „Grozījumu Elektroenerģijas tirgus likumā” (turpmāk – Likums). Likuma 11. pantā paredzēto ETL pārejas noteikumu 36. punktā ir noteikts, ka no 2014. gada 1. aprīļa publiskā tirgotāja pienākumus pilda komersanta, kuram 2014. gada 31. martā ir spēkā esoša elektroenerģijas tirdzniecības licence, meitas sabiedrība, kas reģistrēta elektroenerģijas tirgotāju reģistrā. Tā kā Likums neparedz grozījumus ETL 32. un 32.1 pantā, kuros noteiktas prasības attiecībā uz publiskā tirgotāja licencēšanu, pašreizējais regulējums attiecībā uz publisko tirgotāju paredz, ka tā darbība vienlaikus tiek gan licencēta, gan reģistrēta.  Turklāt publiskā tirgotāja darbības regulējums paredz tam tādas pašas elektroenerģijas tirdzniecības iespējas kā pārējiem elektroenerģijas tirgotājiem. Tas rada nevienlīdzīgas konkurences riskus, jo, lai novērstu obligātā iepirkuma komponentes maksājumu pieaugumu, atbilstoši likumam „Par valsts budžetu 2014. gadam” paredzēta valsts budžeta mērķdotācijas piešķiršana publiskajam tirgotājam.  Likumprojekts, precizējot publiskā tirgotāja termina skaidrojumu, izslēdzot 32. panta otro daļu, kurā noteikta publiskā tirgotāja licencēšanas kārtība, un precizējot 32.1panta pirmo daļu, nosakot, ka publiskais tirgotājs var uzsākt elektroenerģijas tirdzniecību, ja tas reģistrēts elektroenerģijas tirgotāju reģistrā, novērš situāciju, kad sabiedrisko pakalpojumu sniedzēja darbība tiek vienlaikus regulēta divējādi.  Likumprojekts precīzi nosaka publiskā tirgotāja tirdzniecības iespējas, tas ir, paredz, ka tas iepērk un pārdot tikai obligātā iepirkuma ietvaros saražoto elektroenerģiju. Saskaņā ar Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54 /EK atcelšanu (turpmāk - Direktīva 2009/72/EK) 26.panta trešo daļu, ja sadales sistēmas operators ir daļa no vertikāli integrēta uzņēmuma, dalībvalstis nodrošina, ka regulatīvās iestādes vai citas kompetentas struktūras veic sadales sistēmas operatora darbības uzraudzību, lai tas nevarētu ļaunprātīgi izmantot vertikālo integrāciju, kropļojot konkurenci; jo īpaši vertikāli integrēti sadales sistēmu operatori nedrīkst saziņā un zīmola veidošanā maldināt attiecībā uz vertikāli integrētā uzņēmuma piegādes struktūras atsevišķo identitāti.  Lielākajā daļā Eiropas Savienības dalībvalstu normatīvajos aktos ir ietverta iepriekšminētā Direktīvas 2009/72/EK prasība. Turklāt atsevišķas valstis ir pievērsušas īpašu uzmanību tam, lai sadales sistēmas operatora, kas ietilpst vertikāli integrēta elektroapgādes komersanta sastāvā, zīmoli būtiski atšķirtos no vertikāli integrētā elektroapgādes komersanta un tā sastāvā ietilpstošo uzņēmumu zīmoliem.  Izvērtējot AS „Sadales tīkls” atbilstību ETL noteiktajām neatkarības prasībām un Direktīvas 2009/72/EK prasībā, konstatēts, ka AS „Sadales tīkls”, kas ir vertikāli integrētā elektroapgādes komersanta Latvenergo koncerna sastāvā, pielietotais logo ir līdzīgs AS „Latvenergo” logo, kas var maldināt lietotājus par komersanta identitāti. Ar Likumprojektu  tiek papildināti ETL 19.panta otrajā daļā noteiktie sadales sistēmas neatkarības nosacījumi ar prasību, kas paredz atšķirīgu sadales sistēmas operatora un vertikāli integrēta uzņēmuma, kura sastāvā atrodas sadales sistēmas operators, zīmolu izmantošanu. Minēta norma stāsies spēkā 2016.gada 1.janvārī, nodrošinot pietiekamu laiku AS „Sadales tīkls” nepieciešamo izmaiņu attiecībā uz zīmolu īstenošanai.  ETL 21.pants, kam saskaņā ar Pārejas noteikumu 4.punktu jāstājas spēkā 2015.gada 1.janvārī, nosaka, ka sadales sistēmas operators, pildot savus pienākumus, var lietot tikai paša īpašumā esošus vai nomātus pamatlīdzekļus.  Sadales sistēmas operatori, jo īpaši Latvijā lielākais sadales operators AS „Sadales tīkls”, izpildot tiem ETL un citos normatīvajos aktos noteiktās prasības nodrošināt sistēmas darbību, apkalpošanu, drošumu, sistēmas vadību un attīstību, kā arī sistēmas ilglaicīgu spēju nodrošināt elektroenerģijas transportēšanu atbilstoši prognozētajam pieprasījumam, elektroenerģijas sadalei izmanto arī lietotāju iekšējos tīklus (piemēram, no ievada daudzdzīvokļu ēkā līdz elektroenerģijas komercuzskaites mēraparātam) un bezīpašnieka tīklus. Situācija ar bezīpašnieka tīkliem ir veidojusies vēsturiski un iespēju robežās AS „Sadales tīkls” veic nepieciešamās darbības, lai šos tīklus iegūtu īpašumā (saskaņā ar Civillikuma 930.pantu bezīpašnieka lietas piekrīt valstij). Procesa virzība notiek pakāpeniski caur tiesu, un ir laikietilpīga. Līdz ar to jautājumu par bezīpašnieka tīkliem nav iespējams sakārtot līdz 2014. gada beigām, kā arī attiecīgi šos tīklus aizstāt (izbūvēt) ar jauniem elektrotīkliem, kas arī notiek pakāpeniski atbilstoši to tehniskajam stāvoklim. Ņemot vērā, ka minētajai normai nav praktiskas nozīmes, tā ar Likumprojektu tiek izslēgta.  Atbalsta termiņa ierobežojums enerģijas ražošanai, izmantojot atjaunojamos energoresursus (turpmāk - AER) un enerģijas ražošanai koģenerācijā ir viens no elementiem, kas nodrošina ne tikai atbalsta mehānisma pārskatāmību un investīciju drošību elektroenerģijas ražotājiem, investoriem, iekārtu ražotājiem un piegādātājiem, bet arī ir veids, kā nodrošināt, ka atbalsts ir saprātīgs, nerada cenu pieauguma riskus elektroenerģijas lietotājiem.  Ilgums, uz kādu tiek piešķiras tiesības pārdot saražoto elektroenerģiju obligātā iepirkuma ietvaros vai saņemt garantēto maksu par uzstādīto elektrisko jaudu, ir noteikts MK noteikumos Nr.221, kas izdoti saskaņā ar ETL 28. panta otro un septīto daļu un 28.1 panta otro un piekto daļu un MK noteikumos Nr.262, kas izdoti saskaņā ar ETL 29. panta otro un ceturto daļu un 29.1 panta otro daļu.  Patreizējais ETL regulējums tiem ražotājiem, kuru koģenerācijas stacijas vai elektrostacijas, kurās elektroenerģijas ražošanai izmanto AER, ir uzsākušas elektroenerģijas ražošanu pirms ETL stāšanās spēkā, paredz divas iespējas:   1. Pārdot elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma vai atbalsta termiņiem un cenu, kādi uz tiem attiecās ETL spēkā stāšanās brīdī (28. panta ceturtā daļa, 30. panta pirmā daļa); 2. Saskaņā ar ETL 30. panta pirmo prim daļu, izmantot ETL 29. pantā noteikto un iegūt tiesības pārdot saražoto elektroenerģiju saražoto elektroenerģiju obligāti iepērkamā elektroenerģijas apjoma veidā, ja elektroenerģija ražošanā izmantoti AER.   Tā kā regulējums līdz ETL spēkā stāšanās brīdim neparedzēja atbalsta termiņa ierobežojumus, ETL 28. panta ceturtā daļā un 30. panta pirmajā daļā minētiem ražotājiem tiesības saņemt par tirgus cenu augstāku maksu par saražoto elektroenerģiju nav terminētas, kas, salīdzinot ar citiem ražotājiem piemēroto atbalstu, rada nevienlīdzīgu situāciju un pārsubsidēšanas risku, draudot radīt konkurences kropļojumus, kā arī ir pretrunā ar atbalsta sniegšanas labo praksi.  Šāds elektroenerģijas iepirkuma tiesiskais regulējums tiek piemērots 14 vēja elektrostacijām, kuras elektroenerģijas ražošanu uzsāka līdz 2002. gada decembrim. Neviens ražotājs, kura koģenerācijas stacija uzsākusi elektroenerģijas ražošanu pirms ETL stāšanās spēkā, nav izmantojis ETL 28. panta ceturtajā daļā paredzētās tiesības.  14 vēja elektrostaciju kopējā uzstādītā elektriskā jauda ir 23,9 MW. 2013. gadā atbalsta apjoms virs tirgus cenas šīm elektrostacijām bija 1 813 754,33 LVL jeb 2  580 739,90 EUR (1,23 % no kopējā atbalsta apjoma virs tirgus cenas).   |  |  |  |  | | --- | --- | --- | --- | | **Nosaukums** | **Uzstādītā jauda, MW** | **Darbības uzsākšanas datums** | **Atbalsta apjoms virs tirgus cenas 2013.gadā, LVL/EUR** | | BALTNORVENT, SIA, Latvijas Vācijas kopuzņ. Alsungas VES | 2,00 | 29.11.2002 | 83 437,18/  118 720,41 | | SIA „BK Enerģija” | 1,95 | 15.11.2002 | 192 780,19/ 274 301,50 | | Liepājas speciālās  ekonomiskās zonas AS „Kursa” | 0,15 | 13.02.1998 | 4 228,25/  6016,25 | | SIA „Vēja parks 10” | 1,80 | 26.09.2002 | 137 543,27/  195 706,44 | | SIA „Vēja parks 11” | 1,80 | 07.11.2002 | 140 938,89/  200 537,98 | | SIA „Vēja parks 12” | 1,80 | 07.11.2002 | 143 990,44/  204 879,94 | | SIA „Vēja parks 13” | 1,80 | 26.09.2002 | 133 486,46/  189 934,12 | | SIA „Vēja parks 14” | 1,80 | 26.09.2002 | 136 980,98/  194 906,38 | | SIA „Vēja parks 15” | 1,80 | 26.09.2002 | 137 123,49/  195 109,14 | | SIA „Vēja parks 16” | 1,80 | 26.09.2002 | 137 764,13/  196 020,70 | | SIA „Vēja parks 17” | 1,80 | 26.09.2002 | 139 395,71/  198 342,23 | | SIA „Vēja parks 18” | 1,80 | 07.11.2002 | 142 869,28/  203 284,67 | | SIA „Vēja parks 19” | 1,80 | 07.11.2002 | 146 431,53/ 208 353,30 | | SIA „Vēja parks 20” | 1,80 | 07.11.2002 | 136 784,53/  194 626,85 | | **Kopā** | **23,9** |  | **1 813 754,33/**  **2 580 739,90** | | **% no kopējā atbalsta apjoma virs tirgus cenas** |  |  | **1,23** |   2014. gada 20.martā Saeimā pieņemtais likumprojekts „Grozījumi Elektroenerģijas tirgus likumā” paredz, ka Latvijā elektroenerģijas tirgus pilnībā tiek atvērts 2015. gada 1. janvārī. Ar minētajiem grozījumiem likumā netika mainīts no likuma 30.panta pirmās daļas izrietošais Regulatora pienākums apstiprināt elektroenerģijas tirdzniecības vidējo tarifu saistītajiem lietotājiem, kas piemērojams kā (vēsturiskais) elektroenerģijas realizācijas vidējais tarifs attiecībā uz likuma 30.panta pirmajā daļā noteiktajiem kritērijiem atbilstošajiem elektroenerģijas ražotājiem. Ņemot vērā minēto, ka pēc 2015. gada 1. janvāra nepastāvēs saistītie lietotāji un visi lietotāji iepirks elektroenerģiju par vienošanās cenu, pilnībā atvērta tirgus apstākļos nav iespējams tiesiski pamatoti noteikt ETL 30. panta pirmajā daļā minēto, turklāt, šobrīd neterminētu, cenu, par kādu 30.panta pirmajā daļā minētie ražotāji pārdod elektroenerģiju publiskajam tirgotājam.  Likumprojekts ir vērsts uz enerģijas ražošanas, izmantojot AER, un enerģijas ražošanas koģenerācijā atbalsta tiesiskā ietvara sakārtošanu. Ar to paredzēts ieviest tiesisko regulējumu, atbilstoši Rīcības plānā paredzētajam, lai novērstu situāciju, ka dažiem komersantiem atbalsts nav terminētas, kas, salīdzinot ar cita veida ražotājiem piemēroto atbalstu, rada nevienlīdzīgu situāciju un pārsubsidēšanas risku, draudot radīt konkurences kropļojumus. Ierobežots atbalsta ilgums samazinātu kopējās *feed-in[[1]](#footnote-1)* tarifa sistēmas izmaksas.  Ņemot vērā, ka nav tādu ražotāju, kuru koģenerācijas stacijas uzsākušas elektroenerģijas ražošanu pirms ETL stāšanās spēkā un kuri izmantojuši ETL 28. panta ceturtajā daļā paredzētās tiesības, ar Likumprojektu tiek paredzēts izslēgt ETL 28. panta ceturto daļu.  Starptautiskie pētījumi un pieredze liecina, ka visefektīvākie ir mehānismi, kuri garantē atbalsta sniegšanu 20 gadu periodam. Tāpat 20 gadu atbalsta termiņš ir noteikts citiem elektroenerģijas ražotājiem, tai skaitā vēja elektrostacijas, kas atbalstu šobrīd saņem saskaņā ar MK noteikumos Nr.262 noteiktajiem cenu un darbības kritērijiem. Tādēļ Likumprojekts nosaka, ka ETL 30. panta pirmajā daļa minētie ražotāji, kas pārdod elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma vai atbalsta termiņiem un cenu, kādi uz tiem attiecās ETL spēkā stāšanās brīdī un kuriem nebija noteikts atbalsta saņemšanas beigu termiņš, ar 2015. gada 1. janvāri, bet ne ilgāk kā 20 gadus no elektrostacijas ekspluatācijas uzsākšanas dienas, pārdot saražoto elektroenerģiju par cenu 0,1112 EUR/kWh, tas ir, minētajiem ražotājiem tiek saglabāta obligātā iepirkumā iepērkamās elektroenerģijas cena, kas atbilst ar Sabiedrisko pakalpojumu regulēšanas komisijas padomes 2014.gada 28.augusta lēmumu Nr.221 apstiprinātajam no 2014.gada 1.oktobra piemērojamam elektroenerģijas tirdzniecības vidējam tarifam saistītajiem lietotājiem. Sabiedrisko pakalpojumu regulēšanas komisija elektroenerģijas tirdzniecības vidējo tarifu saistītajiem lietotājiem apstiprina gadam, un tas stājas spēkā attiecīgā gada 1.aprīlī. Ņemot vērā, ka ražotāji, kas pārdod elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma vai atbalsta termiņiem un cenu, kādi uz tiem attiecās ETL spēkā stāšanās brīdī, bez regulējuma izmaiņām būtu pārdevuši saražoto elektroenerģiju par cenu 0,1112 EUR/kWh vismaz līdz 2015.gada 1.aprīlim un turpmākajos gados atbalsts netiks samazināts, attiecīgiem ražotājiem ir nodrošināts saprātīgs pārejas periods un nosacījumi, lai tie varētu pienācīgi sagatavoties jaunā regulējuma spēkā stāšanā brīdim, kā arī nodrošināta tiesiskās paļāvības principa ievērošana.  Ar Likumprojektu arī tiks novērta situācija, ka gadījumā, ja ETL 30.panta pirmajā daļā minētajiem ražotājiem pēc elektroenerģijas tirgus atvēršanas 2015.gada 1.janvārī Sabiedrisko pakalpojumu regulēšanas komisija nenoteikts cenu, par kādu tie pārdod elektroenerģiju publiskajam tirgotājam, pastāv augsts konstitucionālās sūdzības LR Satversmes tiesā risks, ko radītu situācija, kad nepastāvētu tiesiskais regulējums, kas noteiktu cenas noteikšanas principus ETL 30.panta pirmajā daļā minētajiem ražotājiem. |
| 3. | Projekta izstrādē iesaistītās institūcijas | Vēja elektrostaciju, kuras uzsākušas elektroenerģijas ražošanu pirms ETL stāšanās spēkā, pārstāvji, Sabiedrisko pakalpojumu regulēšanas komisija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektroenerģijas ražotāji, kas pārdot saražoto elektroenerģiju obligātā iepirkuma ietvaros, publiskais tirgotājs, sadales sistēmas operatori, kuri ietilps vertikāli integrētu energoapgādes komersantu sastāvā, mājsaimniecības lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Ar Likumprojektu tiek samazināts administratīvais slogs Sabiedrisko pakalpojumu regulēšanas komisijai, kurai, sākot ar 2015.gada 1.janvāri, nebūs jānosaka un jāapstiprina elektroenerģijas tirdzniecības vidējais tarifs saistītajiem lietotājiem;  Lai nodrošinātu Likumprojektā noteiktās sadales sistēmas operatora neatkarības prasības attiecībā uz zīmolu, AS „Sadales tīkls”, kura ietilpst vertikāli integrēta elektroapgādes komersanta AS „Latvenergo” sastāvā, būs jāveic pilnīga zīmola nomaiņa. AS „Sadales tīkls” jau ir uzsākusi darbu pie kompānijas jaunā tēla veidošanas, izstrādājot un ieviešot neatkarīgu no AS „Latvenergo” tīmekļa vietni [www.sadalestikls.lv](http://www.sadalestikls.lv), kurā pielietotās krāsas atšķiras no mātes kompānijas timekļa vietnē izmantotajām krāsām. |
| 3. | Administratīvo izmaksu monetārs novērtējums | Ņemot vērā, ka 2014.gada 1.ceturksnī vienas stundas darbaspēka izmaksas valsts pārvaldē ir 7,52 EUR, izmaksu samazinājums Sabiedrisko pakalpojumu regulēšanas komisijai saistībā ar atcelto prasību apstiprināt elektroenerģijas tirdzniecības vidējo tarifu saistītajiem lietotājiem būs mazāks par 200 EUR.  AS „Sadales tīkls” izmaksas, kas saistītas ar zīmola maiņu, būs aptuvenu aptuveni 100 000 EUR. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumi ETL, attiecībā vēja stacijām, kuras uzsākušas elektroenerģijas ražošanu pirms ETL stāšanās spēkā, tiek veikti, lai valsts budžetam tuvākajos gados nerastos papildu izdevumi, kas saistīti ar atbalsta apmēra pieaugumu minētajām stacijām un nerastos nepieciešamība minēto pieaugumu kompensēt ar valsts budžeta dotācijas palīdzību, lai lietotājiem saglabātu obligātā iepirkuma komponenti 2013.gada līmenī (0,0269 centi/kWh). Šobrīd elektroenerģijas atbalsta apjoms ir saistīts ar elektroenerģijas tirdzniecības vidējo tarifu saistītajiem lietotājiem, ko ar 2015.gada 1.janvāri vairs nevarēs noteikt, jo nebūs tādas lietotāju kategorijas kā saistītie lietotāji.  Likumprojekts paredz, ka atbalsts elektrostacijām, kuras uzsākušas elektroenerģijas ražošanu pirms ETL stāšanās spēkā, no 2015.gada 1.janvāra būs 0,1112 EUR/kWh un to varēs saņemt ne ilgāk kā 20 gadus no elektrostacijas ekspluatācijas uzsākšanas dienas. Tādejādi šādas tiesiskā regulējuma izmaiņas novērsīs arī situāciju, ka dažiem komersantiem atbalsts nav terminētas, kas, salīdzinot ar cita veida ražotājiem piemēroto atbalstu, rada nevienlīdzīgu situāciju un pārsubsidēšanas risku, draudot radīt konkurences kropļojumus. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešamie grozījumi, kas saistīti ar termina „koģenerācija” svītrošanu no ETL, ir ietverti 11.Saiemā pirmajā lasījumā pieņemtajā likumprojektā „Grozījumi Enerģētikas likumā” (Nr.1270/Lp11). |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav attiecināms |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz pārvaldes funkciju paplašināšanu un jaunu valsts institūciju veidošanu. |
| 3. | Cita informācija | Nav |

Ekonomikas ministre D.Reizniece-Ozola

Vīza:

valsts sekretārs M.Lazdovskis

02.12.2014. 08:29

3024

I.Niedrite

67013168, [Indra.Niedrite@em.gov.lv](mailto:Indra.Niedrite@em.gov.lv)

1. Administratīvi piešķirtas tiesības atbalstāmajiem ražotājiem saražoto elektroenerģiju pārdod obligātā iepirkuma ietvaros par paaugstinātu tarifu, ko iepērk tirgotājs, savukārt izmaksas, kas rodas iepērkot elektroenerģiju, kompensē visi elektroenerģijas galalietotāji proporcionāli to elektroenerģijas patēriņam. [↑](#footnote-ref-1)